**Tevel Község Önkormányzat Képviselő-testületének**

**9/2017. (X.27) önkormányzati rendelete**

**a településképi bejelentési eljárásról**

Tevel Község Önkormányzat Képviselő-testülete a településkép védelméről szóló 2016. évi LXXIV. törvény (a továbbiakban: Tvtv.) 12.§ (5) bekezdés felhatalmazása alapján – a Tvtv. módosításáról szóló 2016. évi CLXXIV. törvénnyel (a továbbiakban: Módtv.) és a végrehajtására kiadott jogszabályokkal való összhang biztosítása érdekében – a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. és 2. pontjában és Tvtv. 10. § (1) bekezdés b) pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Tr.) 26/B.§, 26/C.§ és 26/D.§ előírásainakfigyelembevételévela következőket rendeli el:

**I. FEJEZET**

**ÁLTALÁNOS RENDELKEZÉSEK**

**1. A rendelet hatálya**

1.§

(1) A rendelet hatálya kiterjed Tevel Község (a továbbiakban: a község) közigazgatási területére.

(2) Településképi bejelentési eljárást szükséges lefolytatni az 1. számú mellékletben foglaltak esetén.

**II. FEJEZET**

**A BEJELENTÉSI ELJÁRÁS SZABÁLYAI**

**2. A településképi bejelentési eljárás megindítása**

2.§

(1) A településképi bejelentési eljárás a 2. számú mellékletben szereplő kérelem nyomtatványnak a polgármesteri hivatal hatósági osztályához történő benyújtását követően indul.

(2) A bejelentéshez papír alapú vagy digitális adathordozón tárolt dokumentációt kell mellékelni. A digitális adathordozón benyújtott dokumentáció PDF és JPG, JPEG formátumú lehet.

(3) A dokumentációból egyértelműen ki kell derüljön a reklám, reklámhordozó, hirdető-berendezés, tevékenység, stb. megjelenése (anyag, szín, méret, elhelyezés, rögzítés, stb.) tartalma és környezethez való illeszkedése. A fentiek bemutatására különösen alkalmas műszaki leírás, homlokzati rajz, látványterv, stb.

**3. A településképi bejelentési eljárás lefolytatásának részletes szabályai**

3.§

(1) Az eljárást a polgármester folytatja le, döntését a vonatkozó jogszabályi előírások mellett a települési főépítész szakmai véleményére alapozza.

(2) A dokumentáció tartalmát a hatósági csoport ellenőrzi.

(3) Amennyiben a benyújtott dokumentáció nem felel meg a 2.§-ban meghatározott tartalmi követelményeknek, a polgármester a tervezett tevékenységet megtiltja.

(4) Amennyiben a benyújtott dokumentáció hiánytalan, a polgármester a bejelentést tudomásul veszi vagy megtiltja, ha az nem felel meg a jogszabályi előírásoknak vagy nem illeszkedik a településképbe.

(5) A polgármester döntését a kérelem beérkezését követő 15 napon belül, hatósági határozatban veszi tudomásul vagy tiltja meg. A polgármester a tudomásul vételt feltételhez kötheti.

(6) Tiltó határozat esetén a döntést indokolni kell, továbbá a tiltó határozatban figyelmeztetni kell a bejelentőt a tevékenység bejelentés nélküli elkezdésének és folytatásának jogkövetkezményeire.

(7) A településképi bejelentési kötelezettség teljesítését és a bejelentett tevékenység folytatását a polgármester ellenőrzi.

(8) Amennyiben a polgármester a bejelentés elmulasztását vagy eltérő végrehajtást tapasztal, akkor településképi kötelezési eljárást folytat le, vagy reklám, reklámhordozó elhelyezése esetén 15 napon belül értesíti a megyei kormányhivatalt.

**4. Vegyes és záró rendelkezések**

**4.§**

(1) Amennyiben a településképi bejelentési eljárás lefolytatásához kötött tevékenység közterülethasználati engedélyhez is kötött, úgy annak kiadására csak a településképi bejelentési eljárás lefolytatását követően, a tudomásulvételi határozat birtokában és az abban meghatározott kikötések figyelembevételével kerülhet sor.

(2) E rendelet a kihirdetését követő napon lép hatályba.

 **Héri Lászlóné dr. Hoffmann Adél**

 **polgármester jegyző**

**Kihirdetési záradék:**

Jelen rendelet 2017. október 27. napján kihirdetésre került.

 dr. Hoffmann Adél

 jegyző

1. számú melléklet a 9/2017. (X.27.) önkormányzati rendelethez

**Településképi bejelentési eljárást szükséges lefolytatni:**

1. a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról szóló 8/2017 (X.27.) Tevel Község önkormányzati rendelet hatálya alá tartozóreklámok, reklámhordozók, hirdető-berendezések elhelyezése tekintetében.

2. számú melléklet a 9/2017. (X.27.) önkormányzati rendelethez

**BEJELENTÉS**

**Településképi bejelentési eljáráshoz**

Alulírott …...................................................................................................... (név/megnevezés) településképi bejelentést tesz a következők szerint:

A bejelentő adatai:

neve:..............................................................................................................................................

címe/székhelye:.................. (ir.szám).......................................................................... (település)

................................................................................................... (utca).......... (hsz.)......... (em/aj)

A bejelentő elérhetőségei (megadása nem kötelező):

e-mail címe:........................................................ telefonszáma:..............................................

A bejelentéssel érintett ingatlan adatai:

címe: .................................. (ir.szám).......................................................................... (település)

................................................................................................... (utca).......... (hsz.)......... (em/aj)

helyrajzi száma:...........................

A tervezett tevékenység, illetve reklám, reklámhordozó elhelyezésének megjelölése (leírás):

.......................................................................................................................................................

.......................................................................................................................................................

A tervezett időtartam:....................................................................................................................

Mellékletek:

.......................................................................................................................................................

.......................................................................................................................................................

.......................................................................................................................................................

.......................................................................................................................................................

Kelt: ……..………………., 20   . …………………

                                                                                                          .…………………………

                                                                                                                          aláírás